41. ΝΟΜΟΘΕΤ. ΔΙΑΤΑΓΜΑ υπ’ αριθ. 1052 της 1/7 Σεπτ. 1949 (ΦΕΚ Α΄ 200) Περί τρόπου αποζημιώσεως κατόχων των αναγκαστικώς μισθουμένων υπό της Στρατιωτικής Υπηρεσίας κτηνών, οχημάτων και εξαρτημάτων τούτων. Άρθρ.1.-1.Κυρούται αφ’ ης ίσχυσεν η υπ’ αριθ. 817363 από 7.11.1947 κοινή απόφασις των Υπουργών Οικονομικών και Στρατιωτικών, έχουσα ούτω: ΑΠΟΦΑΣΙΣ Περί τρόπου αποζημιώσεως αναγκαστικώς μισθουμένων κτηνών, οχημάτων και εξαρτημάτων αυτών άτινα εφονεύθησαν ή κατεστράφησαν ή απωλέσθησαν εν διατεταγμένη Στρατιωτική Υπηρεσία. Έχοντες υπ’ όψιν: 1.Ότι η ακολουθουμένη διαδικασία αποζημιώσεως των κατόχων κτηνών, οχημάτων και εξαρτημάτων αυτών άτινα μισθωθέντα αναγκαστικώς φθείρονται, καταστρέφονται ή απόλλυνται εν τη Στρατιωτική Υπηρεσία, δεν αποδίδει τα ζητούμενα αποτελέσματα λόγω βραδύτητος. 2.Ότι η δια της Νομοθετικής οδού τακτοποίησις προς άμεσον ικανοποίησιν των κατόχων δεν κρίνεται εξυπηρετική, λόγω του χρόνου, όστις θ’ απαιτηθή δια την έκδοσιν του σχετικού Νόμου. 3.Ότι η επίταξις των ανωτέρω ούτε σκόπιμος ούτε συμφέρουσα κρίνεται και δια τους κατόχους και δια το Δημόσιον, αποφασίζομεν: Καθορίζομεν ως κάτωθι τον τρόπον αποζημιώσεως των κατόχων οχημάτων, κτηνών και εξαρτημάτων αυτών, άτινα ολοκληρωτικώς καταστρέφονται ή φονεύονται ή απόλλυνται εν διατεταγμένη Στρατιωτική Υπηρεσία. α)Ο παθών υποβάλλει εις την Μονάδα, ήτις εμίσθωσε το όχημα ή το κτήνος αίτησιν περί αποζημιώσεώς του, αποδεχόμενος την εκδοθησομένην υπό ταύτης απόφασιν και παραιτούμενος πάσης ετέρας απαιτήσεως. β)Τριμελής εξ αξιωματικών της Μονάδος Επιτροπή και ενός οικονομικού υπαλλήλου, εφ’ όσον συνέρχεται η Επιτροπή εις έδραν Ταμείου ή Εφορίας, δυναμένη να συμπληρωθή και υπό Εμπειρογνώμονος ετέρας Μονάδος, συντάσσει πρακτικόν εκτιμήσεως και ζημίας του δικαιούχου, όπερ μετ’ εκθέσεων απαιτουμένης δαπάνης υποβάλλεται εις την Μ. Μονάδα προς έγκρισιν και καταλογισμόν εις τα οριστικά έξοδα της Μονάδος ή έκδοσιν του σχετικού εντάλματος υπέρ του δικαιούχου εφ’ όσον δεν εξαρκεί η παγία προκαταβολή της Μονάδος. Σελ. 440(α) 275-018 36.Ε.β.41 Εισφορές και Ναυλώσεις (Επιτάξεις) γ)Η δαπάνη παρακολουθείται πάντοτε υπό πορίσματος ενόρκου εξετάσεως περί της ευθύνης της Στρατιωτικής Υπηρεσίας και του ποσού εις ο ανήλθεν η ζημία του δικαιούχου δ)(Το τε πρακτικόν της εκτιμητικής Επιτροπής και το πόρισμα της εξετάσεως δεν δεσμεύουσι την Μ. Μονάδα δια τον επί έλαττον καθορισμόν της αποζημιώσεως). Η παρούσα ισχύουσα από της υπογραφής της κυρωθήσεται δια Νόμου. Το εντός () εδάφ. δ΄ αντικατεστάθη δια  του αμέσως κατωτέρω άρθρ. 2 παρ. 2. Άρθρ.2.-1.Προκειμένης εκτιμήσεως της αξίας φονευθέντος ή απολεσθέντος κτήνους, της υπό του εδαφ. β΄ της κυρουμένης αποφάσεως προβλεπομένης Επιτροπής μετέχει, ως εμπειρογνώμων στρατιωτικός ή ιδιώτης κτηνίατρος, εφ’ όσον υπάρχει τοιούτος εν τη έδρα της συγκροτούσης την Επιτροπήν Μονάδος. 2.Το εδάφ. δ΄ της κυρουμένης αποφάσεως αντικαθίσταται ως ακολούθως: «δ)Το τε πρακτικόν της εκτιμητικής Επιτροπής και το πόρισμα της εξετάσεως δεν δεσμεύουσι την Μ. Μονάδα, δυναμένην να καθορίση αποζημίωσιν επί πλέον ή έλαττον τούτων. Προκειμένου δε περί κτηνών αγροτών πωληθέντων αυτοίς υπό της Αγροτικής Τραπέζης η καθορισθησομένη αποζημίωσις δεν είναι δυνατόν να είναι μικροτέρα του υπό της Αγροτικής Τραπέζης ορισθέντος τιμήματος. Άρθρ.3.-1.Αι διατάξεις της κυρουμένης αποφάσεως, ως αύται τροποποιούνται δια του παρόντος Νόμου, εφαρμόζονται αναλόγως και δια τα εν διατεταγμένη στρατιωτική υπηρεσία μερικώς καταστρεφόμενα οχήματα και ανίκανα προς εργασίαν καθιστάμενα κτήνη, ως και δια τα οχήματα και κτήνη, άτινα καταστρέφονται, απόλλυνται ή φονεύονται μετά την λύσιν της αναγκαστικής μισθώσεως και προ της εις τον τόπον της μισθώσεως επιστροφής τούτων. 2.Οι κατά τους όρους του παρόντος Νόμου στερούμενοι των κτηνών των, προτιμώνται κατά τας υπό του Κράτους ή της Αγροτικής Τραπέζης γιγνομένας διανομάς κτηνών. Άρθρ.4.-1.Δια Β.Δ/τος προκαλουμένου υπό των αρμοδίων Υπουργών, δύναται να ρυθμισθή ο τρόπος και η διαδικασία της αποζημιώσεως των κατόχων των επιτασσομένων δια στρατιωτικάς ανάγκας πλωτών εν γένει μέσων. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 